《周德祖自衡阳相别三十馀年会余窜夜郎德祖知南江寨相遇甚款道旧兴怀辄成长句》
宋代·王庭圭

回雁峰前水拍天，峰头一笑尚依然。休论华屋生前美，同在邯郸枕上眠。

骑马忽来临紫寨，传家故自有青毡。时平栅垒无烽火，洒墨成诗有几篇。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。